Document ID: 32012D0098

RÅDETS AFGØRELSE 2012/98/FUSP
af 17. februar 2012
om ændring af afgørelse 2010/232/FUSP om forlængelse af de restriktive foranstaltninger over for Burma/Myanmar
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 29, og
ud fra følgende betragtninger:
(1)
Den 26. april 2010 vedtog Rådet afgørelse 2010/232/FUSP om forlængelse af de restriktive foranstaltninger over for Burma/Myanmar (1).
(2)
Rådet udtrykte den 23. januar 2012 tilfredshed med det bemærkelsesværdige politiske reformprogram, som regeringen og parlamentet i Burma/Myanmar har iværksat, ledsaget af tilsagnet om økonomisk og social udvikling. Rådet noterede sig regeringens tilsagn om at fortsætte og afslutte disse reformer.
(3)
Rådet besluttede som et første skridt, at det visumforbud, der gælder for præsidenten, vicepræsidenterne, medlemmerne af kabinettet og formanden for parlamentets to kamre i Burma/Myanmar, bør suspenderes.
(4)
Afgørelse 2010/232/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Artikel 15 i afgørelse 2010/232/FUSP affattes således:
"Artikel 15
1. Denne afgørelse træder i kraft på dagen for vedtagelsen.
2. Denne afgørelse anvendes til den 30. april 2012.
3. De i artikel 9, stk. 1, og artikel 10, stk. 1 og 2, nævnte foranstaltninger suspenderes indtil den 30. april 2012, for så vidt som de finder anvendelse på de personer, der er opført på listen i bilag IV.
4. De i artikel 9, stk. 1, nævnte foranstaltninger suspenderes indtil den 30. april 2012, for så vidt som de finder anvendelse på de personer, der er opført på listen i bilag V.".
Artikel 2
Bilaget til denne afgørelse tilføjes som bilag V til afgørelse 2010/232/FUSP.
Artikel 3
Denne afgørelse træder i kraft på dagen for vedtagelsen.
Udfærdiget i Bruxelles, den 17. februar 2012.

Labels: 18
5
11